**LIETUVOS RESPUBLIKOS SUSISIEKIMO MINISTRO**



**Į S A K Y M A S**

**DĖL LEIDIMŲ MOKYMO ĮSTAIGOMS MOKYTI ASMENIS, SUSIJUSIUS SU PAVOJINGŲ KROVINIŲ VEŽIMU AUTOMOBILIŲ, GELEŽINKELIŲ, VIDAUS VANDENŲ TRANSPORTU, IŠDAVIMO TVARKOS**

2002 m. lapkričio 25 d. Nr. 3-547

Vilnius

Įgyvendindamas Lietuvos Respublikos tarptautinių sutarčių, reglamentuojančių pavojingų krovinių vežimą kelių, geležinkelių transportu, bei Europos Sąjungos Tarybos direktyvų 94/55/EB „Dėl valstybių narių įstatymų dėl pavojingų krovinių vežimo kelių transportu derinimo“, 96/49/EB „Dėl valstybių narių įstatymų, susijusių su pavojingų krovinių vežimu geležinkeliais, suderinimo“ ir 2000/18/EEB „Dėl minimalių reikalavimų pavojingų krovinių vežimo keliais, geležinkeliais ir vidaus vandens keliais saugos patarėjų egzaminavimui“ nuostatas bei siekdamas užtikrinti aukštą asmenų, susijusių su pavojingų krovinių vežimu, parengimo lygį:

1. Tvirtinu Leidimų mokymo įstaigoms mokyti asmenis, susijusius su pavojingų krovinių vežimu automobilių, geležinkelių ir vidaus vandenų transportu, išdavimo tvarką (pridedama).

2. Pavedu:

2.1. Valstybinei kelių transporto inspekcijai prie Susisiekimo ministerijos, Valstybinei geležinkelio inspekcijai prie Susisiekimo ministerijos ir Valstybinei vidaus vandenų laivybos inspekcijai pagal kompetenciją:

2.1.1. nustatyta tvarka organizuoti leidimų mokymo įstaigoms mokyti asmenis, susijusius su pavojingų krovinių vežimu automobilių, geležinkelių ar vidaus vandenų transportu, išdavimą ir mokymo įstaigų, turinčių šiuos leidimus, veiklos kontrolę;

2.1.2. prireikus iki 2002 m. gruodžio 1 d. parengti ir pateikti susisiekimo ministrui tvirtinti inspekcijų nuostatų, papildytų pagal šio įsakymo 2.1.1 punktą, projektus;

2.2. Susisiekimo ministerijos Saugaus eismo departamentui kontroliuoti šio įsakymo vykdymą.

3. Nustatau, kad:

3.1. įmonėms, įstaigoms ir organizacijoms, turinčioms Valstybinės kelių transporto inspekcijos prie Susisiekimo ministerijos išduotus galiojančius pažymėjimus, suteikiančius teisę organizuoti vairuotojų, vežančių pavojingus krovinius pagal Europos sutarties dėl pavojingų krovinių tarptautinių vežimų keliais (ADR), kursus, suteikiama teisė iki pažymėjimo galiojimo pabaigos mokyti asmenis, susijusius su pavojingų krovinių vežimu automobilių transportu;

3.2. asmenims, turintiems Valstybinės kelių transporto inspekcijos prie Susisiekimo ministerijos išduotus Mokytojo, mokančio kelių transporto priemonių vairuotojus vežti pavojingus krovinius, pažymėjimus visiems mokymo kursams (A1, A2, A3 ir A4), iki pažymėjimo galiojimo pabaigos suteikiama teisė mokyti pavojingų krovinių vežimo automobilių transportu saugos specialistus, pripažįstant, kad jie turi reikiamą kvalifikaciją;

3.3. asmenims, turintiems Mokytojo, mokančio asmenis, susijusius su pavojingų krovinių vežimu automobilių, geležinkelių ir/ar vidaus vandenų transportu, pažymėjimą, įgytą kitose pavojingų krovinių vežimą reglamentuojančių tarptautinių sutarčių Susitariančiosiose Šalyse, iki šio pažymėjimo galiojimo pabaigos suteikiama teisė mokyti šiame pažymėjime nurodytus asmenis, susijusius su pavojingų krovinių vežimu.

4. Pakeičiu Kelių transporto priemonių vairuotojų rengimo sąlygas ir tvarką, patvirtintas susisiekimo ministro 1999 m. rugpjūčio 16 d. įsakymu Nr. 301 „Dėl kelių transporto priemonių vairuotojų rengimo sąlygų ir tvarkos“ (Žin., 1999, Nr. [70-2208](https://www.e-tar.lt/portal/lt/legalAct/TAR.0121DA0B7BD8); 2000, Nr. [9-230](https://www.e-tar.lt/portal/lt/legalAct/TAR.6964446196D7)), ir I skyrių „Bendrosios nuostatos“ išdėstau taip:

„I. BENDROSIOS NUOSTATOS

Šios sąlygos ir tvarka taikomos visiems Lietuvos Respublikos įstatymų nustatyta tvarka įregistruotiems ūkio subjektams, kurių steigimo dokumentais įteisinta vairuotojų rengimo veikla, ir siekiantiems rengti kelių transporto priemonių vairuotojus (toliau vadinama – vairavimo mokykla)“.

SUSISIEKIMO MINISTRAS ZIGMANTAS BALČYTIS

PATVIRTINTA

Lietuvos Respublikos susisiekimo ministro

2002 m. lapkričio 25 d. įsakymu Nr. 3-547

**LEIDIMŲ MOKYMO ĮSTAIGOMS MOKYTI ASMENIS, SUSIJUSIUS SU PAVOJINGŲ KROVINIŲ VEŽIMU AUTOMOBILIŲ, GELEŽINKELIŲ IR VIDAUS VANDENŲ TRANSPORTU, IŠDAVIMO TVARKA**

**I. BENDROSIOS NUOSTATOS**

1. Leidimų mokymo įstaigoms mokyti asmenis, susijusius su pavojingų krovinių vežimuautomobilių, geležinkelių ir vidaus vandenų transportu, išdavimo tvarka (toliau vadinama – tvarka) nustato reikalavimus mokymo įstaigoms, siekiančioms mokyti asmenis, susijusius su pavojingų krovinių vežimuautomobilių, geležinkelių ir/ar vidaus vandenų transportu, leidimų, suteikiančių teisę mokymo įstaigoms mokyti asmenis, susijusius su pavojingų krovinių vežimu(toliau vadinama – leidimas), išdavimo tvarką bei leidimus turinčių mokymo įstaigų veiklos sąlygas.

2. Šioje tvarkoje:

2.1. **mokymo įstaiga** – Lietuvos Respublikos įstatymų nustatyta tvarka įregistruota įmonė, įstaiga ar organizacija, kurios steigimo dokumentais įteisinta suaugusiųjų mokymo veikla (kodas pagal Ekonominės veiklos klasifikatorių – 80.42) (Žin., 1999, Nr. 87-2482), siekianti mokyti ar jau mokanti asmenis, susijusius su pavojingų krovinių vežimu (toliau vadinama – mokymo įstaiga);

2.2. **asmenys, susiję su pavojingų krovinių vežimu,** – pavojingų krovinių vežimo automobilių, geležinkelių, vidaus vandenų transportu saugos specialistai ir kelių transporto priemonių, vežančių pavojingus krovinius, vairuotojai (toliau vadinama – asmenys, susiję su pavojingų krovinių vežimu).

**II. REIKALAVIMAI MOKYMO ĮSTAIGAI**

3. Mokymo įstaiga turi atitikti šiuos reikalavimus:

3.1. turėti nuolatinę buveinę (patalpą, atskirą nuo mokymo patalpų arba atitvaru atskirtą mokymo patalpoje), pritaikytą aptarnauti klientus, tvarkyti ir nustatytą laiką saugoti su mokymu susijusius dokumentus. Buveinėje turi būti bent viena telefono ryšio linija;

3.2. turėti mokymo patalpas, atitinkančias patvirtintus sanitarinės higienos, darbų saugos ir priešgaisrinės apsaugos reikalavimus;

3.3. turėti reikiamą įrangą ir technines mokymo priemones (įskaitant stalus, kėdes, rašymo lentą, vaizdinei medžiagai demonstruoti reikalingus prietaisus ir kt.);

3.4. turėti mokymo turinį atitinkančios vaizdinės medžiagos (įskaitant filmuotą vaizdo medžiagą, kompiuteriu paruoštas informacijos prezentacijas ir demonstracines skaidres) pagal atitinkamą transporto rūšį:

3.4.1. oranžinių lentelių ir pavojaus ženklų pavyzdžių;

3.4.2. kelio ženklų, susijusių su pavojingų krovinių vežimu, pavyzdžių (automobilių transportui);

3.4.3. taros pavyzdžių;

3.4.4. pakuočių ženklinimo pavyzdžių;

3.4.5. transporto priemonių ir jų ženklinimo pavyzdžių;

3.4.6. dokumentų pavyzdžių;

3.4.7. asmens apsaugos priemonių pavyzdžių;

3.4.8. Lietuvos Respublikos įstatymų, tarptautinių sutarčių ir kitų teisės aktų, reglamentuojančių pavojingų krovinių vežimą automobilių, geležinkelių ir/ar vidaus vandenų transportu, rinkinį (pagrindinių teisės aktų sąrašą pagal atitinkamą transporto rūšį nustato Valstybinė kelių transporto inspekcija prie Susisiekimo ministerijos, Valstybinė geležinkelio inspekcija prie Susisiekimo ministerijos ar Valstybinė vidaus vandenų laivybos inspekcija (toliau vadinama – inspekcija (-os);

3.5. turėti kvalifikuotą mokytoją (-us). Dėstyti pavojingų krovinių vežimo kursą gali asmenys, turintys susisiekimo ministro nustatyta tvarka išduotą Mokytojo, mokančio asmenis, susijusius su pavojingų krovinių vežimu, ar jam prilygintą pažymėjimą. Tam tikroms temoms (radiacinei saugai, aplinkos apsaugai ir pirmajai pagalbai) dėstyti mokymo įstaiga gali papildomai pasitelkti atitinkamos srities specialistus, turinčius jų kvalifikaciją patvirtinančius dokumentus;

3.6. turėti patvirtintą (-us) mokymo kursų teminį (-ius) planą (-us), kuriam (-iems) keliami šie reikalavimai:

3.6.1. teminis mokymo planas turi būti sudarytas vadovaujantis Lietuvos Respublikos susisiekimo ministro įsakymais patvirtintose Pavojingų krovinių vežimo automobilių, geležinkelių, vidaus vandenų transportu saugos specialistų mokymo ir egzaminavimo tvarkoje (Žin., 2002, Nr. [58-2369](https://www.e-tar.lt/portal/lt/legalAct/TAR.F60EC331B0F0)) bei Kelių transporto priemonių, vežančių pavojingus krovinius, vairuotojų mokymo ir egzaminavimo tvarkoje (Žin., 2002, Nr. [70-2947](https://www.e-tar.lt/portal/lt/legalAct/TAR.6794C30DE2D9)) nustatyta mokymo kursų struktūra ir temomis;

3.6.2. teminiame plane turi būti nurodytas jo pavadinimas, mokymo procese naudojamos priemonės ir įrenginiai, detali mokymo trukmė, išskiriant specializuotų temų mokymo trukmę, žinių ir praktinių įgūdžių vertinimo metodai ir kriterijai, pagrindinė literatūra;

3.6.3. teminį (-ius) planą (-us) tvirtina mokymo įstaiga.

**III. ATITIKIMO NUSTATYTUS REIKALAVIMUS VERTINIMAS IR LEIDIMŲ IŠDAVIMAS**

4. Leidimą mokyti asmenis, susijusius su pavojingų krovinių vežimu (2 priedas), mokymo įstaigai išduoda atitinkama inspekcija pagal transporto rūšį, prieš tai atlikusi atitikimo nustatytus reikalavimus vertinimą.

5. Atitikimo nustatytus reikalavimus vertinimas atliekamas siekiant nustatyti, ar mokymo įstaiga atitinka keliamus reikalavimus, nustatytus šios tvarkos 3 punkte (išskyrus 3.5 papunktį). Pagal atitikimo nustatytus reikalavimus vertinimo išvadas išduodamas ar motyvuotai atsisakoma išduoti leidimą.

6. Mokymo įstaiga, norinti gauti leidimą, atitinkamai inspekcijai turi pateikti šiuos dokumentus:

6.1. prašymą atlikti mokymo bazės atitikimo nustatytus reikalavimus vertinimą, kuriame nurodomas mokymo įstaigos pavadinimas, kodas, buveinės ir mokymo patalpų adresai, telefonas, vadovo vardas ir pavardė;

6.2. mokymo įstaigos įregistravimo pažymėjimo ir įstatų ar kito dokumento, kuriuose įteisinta šios tvarkos 2.1 punkte nurodyta suaugusiųjų mokymo veikla, originalus ir jų kopijas. Individualios (personalinės) įmonės pateikia įregistravimo pažymėjimo originalą ir jo kopiją;

6.3. mokymo patalpų nuosavybę patvirtinančių dokumentų arba nuomos/panaudos sutarčių originalus ir jų kopijas;

6.4. visuomenės sveikatos centro išduoto leidimo-higienos paso, liudijančio, kad mokymo patalpos atitinka sanitarinės higienos reikalavimus, originalą ir jo kopiją. Jeigu patalpos nuomojamos ar naudojamos pagal panaudos sutartis, gali būti pateikiama visuomenės sveikatos centro leidimo-higienos paso, išduoto patalpų savininkui, kopija;

6.5. patvirtinto (-ų) atitinkamų mokymo kursų teminio (-ių) plano (-ų) originalą (-us) ir kopiją (-as);

6.6. numatomo personalo – mokytojų, mokančių asmenis, susijusius su pavojingų krovinių vežimu automobilių, geležinkelių ar vidaus vandenų transportu, ar jiems prilygintų pažymėjimų ir tam tikrų temų dėstytojų, jei tokie bus, kvalifikaciją liudijančių pažymėjimų kopijas;

6.7. nustatytos už atitikimo nustatytus reikalavimus vertinimą valstybės rinkliavos sumokėjimą patvirtinantį dokumentą (mokamąjį pavedimą su banko žymomis ar kvito orginalą).

7. Inspekcija gali nepriimti mokymo įstaigos pateiktų dokumentų ir atsisakyti paskirti atitikimo nustatytus reikalavimus vertinimą, jeigu:

7.1. pateikiami ne visi ar neteisingai užpildyti dokumentai;

7.2. pateikiami neteisingi duomenys;

7.3. pateiktuose dokumentuose nurodyta informacija neatitinka šios tvarkos reikalavimų.

8. Jei kyla neaiškumų dėl mokymo įstaigos pateiktų dokumentų, inspekcija gali pareikalauti pateikti papildomą aiškinamąją informaciją.

9. Inspekcija, gavusi visus teisingai užpildytus dokumentus, skiria komisiją atitikimo nustatytus reikalavimus vertinimui atlikti (toliau vadinama – komisija).

10. Komisija skiriama atitinkamos inspekcijos viršininko įsakymu. Ją sudaro ne mažiau kaip trys specialistai. Komisijos nariais taip pat gali būti kviečiami atstovai iš kitų institucijų.

11. Atitikimo nustatytus reikalavimus vertinimas atliekamas per 20 dienų nuo dokumentų inspekcijai pateikimo.

12. Atliekant mokymo įstaigos atitikimo nustatytus reikalavimus vertinimą, tikrinama, ar ji atitinka šios tvarkos 3 punkte (išskyrus 3.5 papunktį) nurodytus reikalavimus. Vertinimo rezultatai surašomi atitikimo nustatytus reikalavimus vertinimo protokole (1 priedas), kurio vienas egzempliorius išduodamas mokymo įstaigai.

13. Leidimas, suteikiantis teisę mokymo įstaigoms mokyti asmenis, susijusius su pavojingų krovinių vežimu, išduodamas, jei atitikimo nustatytus reikalavimus vertinimo išvados yra teigiamos.

14. Leidimas išduodamas arba motyvuotai raštu atsisakoma jį išduoti per 10 dienų nuo atitikimo nustatytus reikalavimus vertinimo.

15. Leidimas išduodamas 5 metams.

16. Baigiantis leidimo galiojimo laikui, pasikeitus mokymo patalpų vietai ar dėl kitų priežasčių norint perregistruoti leidimą, mokymo įstaiga ne vėliau kaip prieš 30 dienų pateikia atitinkamai inspekcijai prašymą bei dokumentus, kuriuose yra pasikeitimų. Šiais atvejais, išskyrus leidimo perregistravimą dėl kitų priežasčių, atitikimo nustatytus reikalavimus vertinimas vykdomas bendra tvarka.

17. Už leidimo išdavimą ir perregistravimą imama nustatyto dydžio valstybės rinkliava.

**IV. LEIDIMUS IŠDUODANČIŲ INSPEKCIJŲ ĮGALIOJIMAI**

18. Inspekcija (-os):

18.1. atlieka atitikimo nustatytus reikalavimus vertinimą ir išduoda arba atsisako išduoti leidimą;

18.2. sustabdo leidimo galiojimą ir panaikina galiojimo sustabdymą;

18.3. pratęsia leidimo galiojimą;

18.4. panaikina leidimo galiojimą;

18.5. vykdo mokymo įstaigų kontrolę leidimo galiojimo laikotarpiu;

18.6. tvarko leidimų ir leidimus turinčių mokymo įstaigų apskaitą, fiksuodama šiuos duomenis:

18.6.1. leidimo registracijos numerį ir galiojimo terminą;

18.6.2. leidimo turėtoją (mokymo įstaigos pavadinimą, įmonės kodą ir adresą);

18.6.3. leidimo galiojimo pratęsimo, sustabdymo, sustabdymo panaikinimo ar galiojimo panaikinimo datas;

18.7. teikia informaciją suinteresuotiems asmenims apie konkrečios mokymo įstaigos leidimo galiojimo laiką.

**V. LEIDIMŲ GALIOJIMO SUSTABDYMAS IR PANAIKINIMAS**

19. Inspekcija, išdavusi leidimą, gali sustabdyti jo galiojimą, jeigu:

19.1. paaiškėja, kad pateikti dokumentai ar duomenys neteisingi;

19.2. užfiksuojami pažeidimai dėl patalpų, įrangos, mokymo priemonių ir medžiagos;

19.3. kursas dėstomas ne pagal patvirtintą (-us) mokymo kursų teminį (-ius) planą (-us);

19.4. kursą dėsto asmenys, neturintys reikalingos kvalifikacijos;

19.5. netinkamai tvarkoma mokymo, kursų klausytojų ir išduodamų kursų baigimo liudijimų apskaita.

20. Nustatyti trūkumai turi būti ištaisyti per 30 dienų. Esant objektyvioms priežastims, terminas trūkumams pašalinti gali būti pratęstas. Sprendimą dėl termino pratęsimo priima atitinkamos inspekcijos viršininkas, remdamasis mokymo įstaigos pateiktais įrodymais.

21. Apie pažeidimų ištaisymą mokymo įstaiga informuoja atitinkamą inspekciją, kuri per 10 dienų atlieka patikrinimą. Nenustačius pažeidimų, leidimo galiojimo sustabdymas panaikinamas.

22. Inspekcija, išdavusi leidimą, gali panaikinti jo galiojimą, jeigu:

22.1. mokymo įstaiga atitinkamai inspekcijai pateikia prašymą panaikinti leidimo galiojimą;

22.2. per vienerius metus pakartotinai nustatomi reikalavimų pažeidimai;

22.3. pažeidimai nepašalinami per nustatytą laiką;

22.4. mokymo įstaiga baigia savo veiklą kaip savarankiška įmonė, įstaiga ar organizacija.

23. Mokymo įstaigai, kuriai už pažeidimus leidimo galiojimas buvo panaikintas, naujas leidimas nustatyta tvarka gali būti išduotas ne anksčiau kaip po 1 metų.

**IV. LEIDIMĄ TURINČIŲ MOKYMO ĮSTAIGŲ VEIKLOS SĄLYGOS**

24. Leidimą turinčios mokymo įstaigos, be šios tvarkos 3 punkte nurodytų reikalavimų, privalo:

24.1. tvarkyti mokymo, kursų klausytojų ir išduodamų kursų baigimo liudijimų apskaitą, laikantis šių reikalavimų:

24.1.1. apskaita tvarkoma valstybine kalba;

24.1.2. kursų klausytojų mokymo apskaita vedama susiūtame sunumeruotų ir antspauduotų lapų Mokymo apskaitos žurnale (3 priedas);

24.1.3. klausytojams išduoti liudijimai registruojami susiūtame sunumeruotų ir antspauduotų lapų Kursų baigimo liudijimų apskaitos žurnale, nurodant klausytojo vardą, pavardę, asmens kodą, išklausyto kurso pavadinimą ir liudijimo išdavimo datą;

24.2. pasikeitus duomenims dokumentuose, pateiktuose atitinkamai inspekcijai prieš atliekant atitikimo nustatytus reikalavimus vertinimą, ar priėmus į darbą kitą mokytoją, nedelsiant pranešti apie pasikeitimus leidimą išdavusiai inspekcijai.

25. Leidimą turinti mokymo įstaiga turi teisę mokyti ir kitus, šioje tvarkoje neišvardytus, asmenis, susijusius su pavojingų krovinių vežimu (krovėjus, cisternų užpildytojus, pakuotojus ir kt.). Šiuos asmenis mokymo įstaiga turi mokyti pagal patvirtintus atitinkamų mokymo kursų teminius planus ir tvarkyti šio mokymo, kursų klausytojų ir išduodamų kursų baigimo liudijimų apskaitą pagal šios tvarkos 24.1 punkto reikalavimus.

26. Leidimą turinčios mokymo įstaigos veiklą kontroliuoja atitinkamos inspekcijos paskirtasis padalinys.

**VI. BAIGIAMOSIOS NUOSTATOS**

27. Neigiamas atitikimo nustatytus reikalavimus vertinimo komisijos išvadas, atsisakymą išduoti leidimą, leidimo galiojimo sustabdymą ar panaikinimą mokymo įstaiga gali apskųsti įstatymų nustatyta tvarka.

28. Inspekcija, išdavusi ar perregistravusi leidimą, sustabdžiusi arba panaikinusi jo galiojimą, apie tai skelbia „Valstybės žinių“ priede „Informaciniai pranešimai“.

\_\_\_\_\_\_\_\_\_\_\_\_\_\_

Leidimų mokymo įstaigoms mokyti asmenis,

susijusius su pavojingų krovinių vežimu,

išdavimo tvarkos

1 priedas

Atitikimo nustatytus reikalavimus vertinimo protokolo pavyzdys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atitikimo nustatytus reikalavimus vertinimą vykdanti institucija (pavadinimas, kodas, adresas, telefonas)

**Atitikimo nustatytus reikalavimus vertinimo protokolas Nr.**.....

200 m.....................….........………. d.

.....................................………..............

(vieta)

Mokymo įstaiga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, kodas, buveinės adresas, telefonas)

Mokymo įstaigos vadovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

Pateikta paraiška mokyti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atitikimo nustatytus reikalavimus vertinimo komisija:

vadovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

nariai:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

Mokymo įstaigos atitikimas nustatytus reikalavimus:

(atitinka reikalavimus ar neatitinka reikalavimų (nurodyti, kokių))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atitikimo nustatytus reikalavimus vertinimo komisijos išvados ir pasiūlymai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atitikimo nustatytus reikalavimus vertinimo komisijos narių parašai:

vadovas......................…………...…...…….....

(v., pavardė, parašas, data)

nariai:.............................……………………...

(v., pavardė, parašas, data)

......................……......…….…………….........

(v., pavardė, parašas, data)

....................…….......…………………….......

(v., pavardė, parašas, data)

Su išvadomis susipažinau ir atitikimo nustatytus reikalavimus vertinimo protokolą gavau:

...................................................................................…………………………………………………

(mokymo įstaigos vadovo vardas, pavardė, parašas, data)

\_\_\_\_\_\_\_\_\_\_\_\_\_\_

(Pavyzdys)

Leidimų mokymo įstaigoms mokyti asmenis,

susijusius su pavojingų krovinių vežimu,

išdavimo tvarkos

2 priedas

LIETUVOS RESPUBLIKA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(leidimą išdavusi įstaiga)

LEIDIMAS

Nr. \_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokymo įstaigos pavadinimas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas)

Suteikiama teisė mokyti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_atitikimo nustatytus reikalavimus vertinimo protokolo Nr. \_\_\_\_\_\_\_\_\_\_\_\_\_\_

(data)

Leidimas išduotas\_\_\_\_\_\_\_\_\_\_\_\_\_\_\_\_\_\_

Galioja iki \_\_\_\_\_\_\_\_\_\_\_\_\_\_\_\_\_\_\_\_\_\_\_

Viršininkas (parašas) (vardo raidė ir pavardė)

A. V.

\_\_\_\_\_\_\_\_\_\_\_\_\_\_

Leidimų mokymo įstaigoms, mokyti

asmenis, susijusius su pavojingų krovinių

vežimu, išdavimo tvarkos

3 priedas

(Žurnalo pavyzdys)

**MOKYMO APSKAITOS ŽURNALAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1puslapis  **Kursų pavadinimas:**  **Mokytojo vardo raidė ir pavardė:**   |  |  |  |  |  |  |  |  | | --- | --- | --- | --- | --- | --- | --- | --- | | Eil. Nr. | Klausytojo vardas, pavardė | Data | Data | Data |  | Data | Data | | 1. |  |  |  |  |  |  |  | | 2. |  |  |  |  |  |  |  | | 3. |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | | 30. |  |  |  |  |  |  |  | |  | 2puslapis  **Mokymo apskaita pagal tam tikras temas:**   |  |  |  |  | | --- | --- | --- | --- | | Data | Trukmė (val.) | Temos pavadinimas | Mokytojo parašas | |  |  |  |  | |  |  |  |  | |  |  |  |  | |  |  |  |  | |  |  |  |  | |

\_\_\_\_\_\_\_\_\_\_\_\_\_\_